તોહીદે પંજાબના પાણીપતના એ વેપારી સાથે વાત કરી. સંસ્થા અને આ સમુદાયનો પરિચય આપ્યો. વેપારીએ એક વખત પોતાની ફેક્ટરીની મુલાકાત લેવા આમંત્રણ આપ્યું સાથે સાથે ક્રેડીટ પર સામાન આપવાની પણ હા પણ પાડી. અમલાભાઈની ઈચ્છા દિવાળી પછી સમાન લઈને સલાટ યુવાનો સાથે પુના જવાની છે જ્યાં એમના કહેવા પ્રમાણે ચાદર અને ગાલીચા ખુબ વેચાય છે. અમલાભાઈ કહે છે, ‘અમે અમારા જેવા કેટલાંય યુવાનોને આમાંથી રોજગારી આપી શકીએ એમ છીએ. આ વ્યવસાય સારો ચાલશે એવી અમને શ્રદ્ધા છે અને છેલ્લે હસતાં હસતાં મારા બાપને પણ ગીરોમાંથી છોડાવવાનો છે ને!!!’